Yir leǧruḥ qqazen ḥellun Yir lehdur qqazen rennun Ḥekkun-d ɣef zik-nni d akken yella yiwen wemɣar netta d temɣart-is, ddan ciṭuḥ di leɛmer, amɣar d netta i d-izedmen, acku isɣaren i usewwi d useḥmu uladɣa deg wussan d wuḍan n tegrest. Ma yella d tamɣart tlehhu-d s leqdic deg wexxam. Yiwen wass amɣar yeɣli-d deg waṭṭan yeṭṭef usu. Ass-nni yettuḥettem ɣef temɣart akken ad truḥ ad d-tezdem deg wemḍiq n wemɣar-is. Mi tewweḍ ɣer teẓgi tebda tettqeddir, iwala-tt-id yizem, ifaq d akken ur tessin ara i ccɣel-agi, iqerreb-d ɣur-s iɛawen-itt-id. yezdem-as-d yerna iɛebba-tt-id ula d nettat alarmi d axxam. Tekcem s axxam-is iqubel-itt-id wemɣar-is yenna-yas : -amek tuɣaleḍ-d !ur tɛeṭṭleḍ ara !